Societas Christiana Iuvenum
Societas Christiana Iuvenum (Anglice: Young Men's Christian Association, compendiarie YMCA) in plus quam centum terris hominum quadraginta et quinque milliones adunat in spiritu oecumenismi.

Historia
Grex autem primus die 6 Iunii 1844 Londinii conditus est Georgio Williams instigatore. Qui voluit, ut adulescentes in urbe magna degentes ad fidem ardentiorem et vitam meliorem instituerentur. Revera paucis annis post motus iste in orbe terrarum sparsus est. Itaque anno 1855 Lutetiae unio internationalis inita est. Anno 1878 Genavae sedes electa est, quod Henricus Dunant promoverat. 

Appellatio lingua Anglica et aliis in idiomatibus separationem pristinam strictissimam inter sexus tradit atque colit. Versio Theodisca nostris diebus et in nomine ipso divisionem istam non iam portat. Namque ecclesiastici in terris germanophonis ex anno 1985 litteram tituli compendiarii CVJM ultimam non iam Männer (i.e. viri) sed Menschen (i.e. homines) interpretantur. Constat mulieres iam ex annis 1960 in laboribus de propaganda fide succurrere solitas esse.  

Protestantes, quibus consociatio in principio fundata erat, iam dudum in gremio suo omnium confessionum Christianos accipiunt. Tessera ubique valida ex evangelio decerpta est ubi Ioannes in capitulo XVII optat ut omnes unum sint.

Nexus externi 

 situs proprius

Notae

Oecumenismus
Societates Christianae
Constituta 1844
Societates internationales
Iuventus